Izvor: Tanjug/ Rade Prelić

Razgovor Bernara-Anrija Levija sa režiserom Goranom Markovićem danas u Kulturnom centru Beograda prekinut je večeras nakon incidenta kada je nekoliko mlađih muškaraca napalo francuskog filozofa, gosta festivala dokumentarnog filma Beldocs, piše Blic.

Francuski filozof, pisac i publicista Bernar-Anri Levi, gost je ovogodišnjeg festivala Beldocs sa svojim dokumentarnim filmom "Pašmerga", a domaćoj javnosti poznat je i po zagovaranju bombardovanja SR Jugoslavije 1999. godine.

Bernar-Anri Levi je sa režiserom Goranom Markovićem sarađivao na filmu "Srbija godine nulte", nakon čije kraće projekcije je planiran i prekinuti razgovor u Beogradu.

Razgovor sa publikom počeo je pitanjem Gorana Markovića upućenim Leviju o tome kako je radio film "Pešmerga". Nakon nekoliko njegovih rečenica, jedan od napadača izleteo je iz publike i pogodio ga je tortom, koja je "zakačila" i Gorana Markovića.

Izvor: Tanjug/ Rade Prelić

Publika u sali krenula je da reaguje i negoduje, a onda je drugi mladić sa transparentom na kome je pisalo da Levi podržava imperijalizam skočio na binu i vikao mu: "Napolje iz Beograda, podržali ste bombardovanje Srbije '99".

Dok su organizatori pokušali da reaguju, publika je negodovala. Levi je nastojao da se obrati muškarcima koji su prekinuli tribinu. Iz publike su još dvojica, trojica mladića poskočili vičuči: "Napolje iz Beograda, podržavao si bombardovanje Srbije."

Publici koja je nastojala da ih smiri i udalji ti izgrednici ponavljali su iste reči. Policija i obezbeđenje festivala došli su kasnije.

Levi se u jednom trenutku i fizički dokačio sa jednim od izgrednika, a potom izašao iz sale.

Nekoliko minuta kasnije vratio se i kratko obratio publici.

00:00 Izvor: Tanjug

Festival traži da nadležni reaguju

Povodom napada na francuskog filozofa, organizatori Međunarodnog festivala dokumentarnog filma

"Beldoks" zahtevaju i traže od grada Beograda i države Srbije da se zaštite gosti festivala i omogući im se sloboda govora.

Bernar Anri Levi rekao je nakon napada da je spreman da govori na tribini festivala, koja se održava 11. maja u 12 sati u Dvorani Kulturnog centra, ukoliko mu se omogući bezbedno učešće.

"Beldoks" festival zahteva od nadležnih da se počinioci incidenta identifikuju i kazne i osuđuje svaku vrstu nasilja, sprečavanja slobodnog govora i javne reči, navodi se u saopštenju.